Diagnostic and treatment tactics and Nd: YAG laser therapy in conditions of acute bleeding associated with gastric and duodenal ulcers // Диагностичнo-лечебна тактика и Nd:YAG лазер терапия в условията на остро кървене от стомашни и дуоденални язви
Острото кървене от горния отдел на гастроинтестиналния тракт продължава да е сериозно предизвикателство към хирурзи, ендоскописти, гастроентеролози. Дисертационният труд третира актуален и труден проблем на спешната хирургия, а именно гастродуоденалните хеморагии, които са от 40 до 120/100 000 пациента от болните с пептична болест. Въпреки съвременните достижения на диагностичния процес, ендоскопската хирургия и ресуститационните мероприятия, общият леталитет при остро кървене от горния отдел на ГИТ продължава да е висок, вариращ от 6 до 18 процента. Целта на дисертацията е: внедряване в клиничната практика и анализ на резултатите от приложението на Nd:YAG лазерната хемостаза при пациенти с кървене от СДЯ в условията на спешност. Проучени са 325 болни с остро кървене от СДЯ. При 295 е извършена Nd:YAG ЛФК. При 30 пациента - монополярна електрокоагулация. До втория час от приемането на пациентите, при 298 е извършена спешна диагностика и Nd:YAG лазерна фотокоагулация. Методът на Nd:YAG ЛФК е описан подробно. При 132 болни е приложена Nd:YAG ЛФК самостоятелно, при 144 е приложена Nd:YAG ЛФК+ИПП (Omeprazole). Направен е подробен анализ на получените резултати. Успеваемостта при Nd:YAG ЛФК е 93.55 процента, а при монополярната електрокоагулация 46.66 процента. Проучени са морфологичните промени в тъканите под действието на лазерния лъч. Проследени са острите промени в лигавицата до 24-ия час, както и промените след 3-ия до 5-ия ден, както и промените от 1 до 2 месеца. Показва се, че Nd:YAG има епителизиращ и траен терапевтичен ефект. Направен е и икономически анализ при пациенти, лекувани с Nd:YAG ЛФК при остро кървене от СДЯ. Получените резултати са в резонанс с новите тенденции и достижения в миниинвазивната и ендоскопска хирургия.
Nd: YAG laser therapy, gastric and duodenal ulcers, photocoagulation, monopolar electrocoagulation, Хирургия / Surgery
Networked Digital Library of Theses and Dissertations